એ જ પ્રમાણે બિસ્કિટ ઉત્પાદક કંપની પારલેજીએ પણ બિસ્કિટ પરના દર ઘટાડવાની માગ કરી છે. તેમણે વધુમાં જણાવ્યું કે બિસ્કિટ પર ટેક્સનું નીચલું સ્તર રાખવું જોઇએ. કંપનીએ રજૂઆત કરી છે કે બિસ્કિટ ન માત્ર ગરીબ લોકો ખાય છે, પરંતુ આંગણવાડીઓમાં પણ તેનું વિતરણ થાય છે. એવું માનવામાં આવી રહ્યું છે કે કેન્દ્ર સરકાર ૧૦૦ રૂપિયા પ્રતિકિલોથી વધુ મોંઘા બિસ્કિટ પર ૧૮ ટકાના દરે જીએસટી લાદવાનો પ્રસ્તાવ કરી રહી છે, જ્યારે ૧૦૦ રૂપિયાથી ઓછી કિંમતના બિસ્કિટ પર ૧૨ ટકાના દરે જીએસટી આવશે. નોંધનીય છે કે જુદાં જુદાં રાજ્ય બિસ્કિટ પર ૪.૫ ટકાથી ૧૪.૫ ટકાની વચ્ચે વેટ લગાવે છે.